  Туспуктэм: t.me/yaroslav_semenov Наталия Сильвестрова Можгаын А. К. Леонтьев нимо чеберлыкъя нылпи школаез быдэсак выльдо. Ужъёсты «Культура» йӧскалык ӵектос улсын быдэсто. Со сярысь Удмуртиысь кивалтэтлэн тӧроез Ярослав Семёнов телеграм-каналаз ивортӥз. Кабинетъёсты выльдэм но выль мебель пуктэм сяна, школалы выль этаж ӝутозы. Туннэ нуналлы нырысетӥ но кыкетӥ этажъёсын кесян ужъёсты йылпумъязы, электроезъёсты воштӥзы, липетэз сэрттӥзы. Ӝоген куинетӥ этажлэсь кирпич борддоръёссэ пуктыны кутскозы. Чеберлыкъя школае ветлӥсь 300-лэсь трос пиналъёс али мукет юртын тодон-валанъёс басьто. Тодэ вайытмо, кылем арын Воткаын Искусствоосъя 2 номеро нылпи школаез тупатъязы. Тегъёс: тупатъянужъёс школаос Можга Удмуртия  